終於回到地面，原來多線台北對外巴士都集中係新的國道客運台北總站，入面冷氣開放，搵o岩個counter睇左聽日要幾點坐車，幾多錢車費，ok，正式出發！下一站 - 中正紀念堂。
前後共等左50分鐘就上到2/F，呢頭沖完個茶，無耐d食物就到，時間仲夾得幾好，半小時食完走人，貓骨幫趁過個洗水間，話每有人一出，門口個阿姐就會飛身入內先清潔先再輪到第二個，如此服務， 真係大酒店都未必有呢d service！
落到樓下結賬，趁住果少少時間，影返張廚房相先！(廚房佔左樓下半邊舖面，有大玻璃可以睇住入面架)。
不覺已經4點半，趕快去到展覽區，先上三樓睇左皇帝的印章，仲有珍玩、玉器等展覽，再趁最後幾分鐘入去地下的賣店睇睇，唉，睇少左二樓的四庫全書，蝕左！
睇單張話可以憑當日票到隔離的花園至善園參觀，點知去到有部閘機，要投個NT10蚊先入到，真搵笨！於是去了坐巴士紅30(NT15)到劍潭，今晚晚飯之地。坐左半個鐘，總站到總站，幾方便。
已經係差不多六點鐘，天都開始黑喇，先去文林路那邊的夜市逛逛，由於已去過淡水夜市，今晚再行夜市查實無甚特別，最多人排隊o既係大炸雞排，而行到一半，竟落起雨黎，仲幾大粒添！於是擔住傘繞埋個圈回到劍潭捷運前的士林觀光市場，即係先前在基河路那邊的夜市排檔搬過來的部份。
每份餐都仲有跟個白飯、湯同炒菜，即席鐵板的確夠火候！幾味菜都好好味，埋單計數都係NT520，但已經食到飽飽。食完再繞圈，玩過夾公仔機，但係台灣幾日，花幾幾百台幣都未夾到過一個，激氣！見外面仲係落大雨，繞多個圈，見有釣龜、釣蝦，仲有撈金魚，蝦仲係即刻可以比佢燒埋食添。睇多兩睇，因為行左成日腳仔攰，都係要走人喇，臨尾飲多杯芒果汁就 較腳喇。
回到捷運台北車站(NT16)，好快又返到最近酒店的出口，今晚行下車站內的誠品書店，買左本小王子(NT99)，不到9點半就已經返酒店房休息喇！
另外，好在酒店房有NHK，仲有佢o既BS2台睇，晚間新聞睇到報導世博2200萬人入場的閉幕場面呢！